**Kommunale retningslinjer angående privat hjemmeundervisning.**

*I følge Opplæringsloven § 2-1 femte ledd kan foresatte gi sine barn hjemmeundervisning.*

*I forbindelse med dette skal de kommunale retningslinjene følges av skole og foreldre.*

*Lebesby kommune har utarbeider kommunale retningslinjer som bygger på opplæringsloven.*

|  |
| --- |
| 1. Rett og plikt til grunnskoleopplæring |
| * Alle barn som er bosatt i Norge har rett og plikt til grunnskoleopplæring. * Det er foreldrene eller andre som har omsorg for barnet som har ansvaret for å påse at barnet får den grunnskoleopplæringen den har plikt og rett til. * Det er kommunen som har ansvaret for at alle barn som er bosatt i kommunen får oppfylt retten til offentlig grunnskoleopplæring. |

|  |
| --- |
| 2. Hvordan oppfylle rett og plikt til grunnskoleopplæring? |
| Rett og plikt til grunnskoleopplæring kan oppfylles på fire ulike måter, dette er som følger:   * Barna er elev ved offentlig grunnskole * Barna får privat hjemmeundervisning * Barna er elev ved privat grunnskole godkjent etter privatskoleloven * Barna er elev ved privat grunnskole godkjent etter opplæringsloven   Foreldrene står i utgangspunktet fritt til å velge hvordan retten og plikten til grunnskoleopplæring oppfylles, men foreldrene kan kombinere de fire ulike måtene. Foreldrene må velge hvilken måte barna skal få oppfylt sin rett og plikt til grunnskoleopplæring. |

|  |
| --- |
| 3. Permisjon fra grunnskoleopplæringen. |
| Kommunen kan iht Opplæringslovens § 2.11 gi en elev permisjon fra grunnskoleopplæringen i inntil to uker. Forutsetningen er at det er forsvarlig å gi eleven permisjon.   * Rektor kan ikke gi permisjon ut over to uker av gangen. * Dersom foreldrene ønsker å ta barna sine ut av skolen lengre enn dette, og de oppholder seg i Norge, gjelder reglene om privat hjemmeundervisning jfr. pkt.4 |

|  |
| --- |
| 4. Privat hjemmeundervisning |
| Hvis foreldre ønsker å ta ut barna sine lengre enn 10 skoledager/2 uker, eller ønsker å gi sine barn privat hjemmeundervisning gjelder opplæringsloven § 2-1 femte om privat hjemmeundervisning.  Foresatte må ha nødvendige forutsetninger for å drive undervisning, men det stilles ikke formelle krav. Det forutsettes at hjemmeundervisningen skal være tilsvarende den som gis i grunnskolen. Det betyr at det stilles krav til omfang, innhold og kvalitet på hjemmeundervisningen –jfr. Opplæringsloven § 2-1 og 2-13   * Foreldre som ønsker å gi sine barn privat hjemmeundervisning må melde/skrive ut barna fra bostedsskolen.. * Dette gjøres på eget skjema utarbeidet for Lebesby kommune. * Foreldre må levere skriftlig utmelding til skolen hvor barna er registrert som elever. Hvis det er delt omsorg, må begge foreldre signere skjemaet. * Hvis utmeldingen gjelder for en kortere periode, skal fremgå perioden dette gjelder. * *NB! Eleven må meldes inn før hun/han kan begynne på skolen igjen. Foreldre må levere innmelding. Dette gjøres på eget skjema utformet for Lebesby kommune.* * Foreldre/foresatte har i denne perioden det fulle ansvaret for opplæringen: * Foreldre/foresatte kan ikke kreve at skolen utarbeider undervisningsopplegg for den tiden eleven er borte fra skolen. * Barnet har ikke krav på spesialundervisning, særskilt språkopplæring, tegnspråkopplæring m.m * Dokumentasjon og inntak til videregående skole: * Barn som har fått privat hjemmeundervisning har ikke rett til ordinært vitnemål fra grunnskolen. * Kommunen skal skrive ut en dokumentasjon/attestasjon om at grunnskolen er gjennomført. * Det er ikke mulig for ungdom å ta eksamen i fag på 10.årstrinn som privatist for å få karakter og vitnemål. * Ungdom som har fullført grunnskolen, eller tilsvarende opplæring har rett til videregående opplæring, de vil bli tatt inn på individuelt grunnlag. * Det kan ikke påregnes at skolen vil gi eleven ekstra undervisning for å ta igjen for perioden barnet har fått hjemmeundervisning, uavhengig av varighet. * Hvis hjemmeundervisningen har en varighet på under 4 uker, benytter barnet lærebøker og annet utstyr som er utdelt ved skolen som barnet er meldt ut fra og hvor barnet skal tilbake. * Hvis hjemmeundervisningen er langsiktig eller ment som en permanent ordning: * Lærerbøker kan lånes, gjøres etter avtale med den enkelte skole hvor eleven har vært elev. * Skolen kan kreve depositum for utlån av lærebøker. * IKT utstyr vil ikke være tilgjengelig for utlån. * Foreldre er økonomiske ansvarlig for å dekke utgiftene til den private hjemmeundervisningen. |

|  |
| --- |
| 5. Kommunens ansvar for å føre tilsyn med privat hjemmeundervisning. |
| Kommunen skal i følge lovens § 14-2 føre tilsyn med den pliktige opplæringen for barn som ikke går på skole og kan kalle inn til særskilte prøver.   * Sektormyndighet vil oppnevne tilsynslærer som får i mandat å føre tilsyn med opplæringen som blir gitt av foreldre i form av privat hjemmeundervisning. * Sektormyndighet vil i den enkelte sak vurdere om tilsynslærer skal ha tilhørighet ved skoler innenfor skolekrets hvor familien bor, eller ved andre skolekretser i kommunen. * Foreldre er iht 14-2 pliktig til å legge til rette for at kommunen kan gjennomføre tilsyn med den private hjemmeundervisningen. Hvis det ikke er mulig å gjennomføre tilsyn, skal kommunen kreve at barnet skal gå i den offentlige skole. * Mener foreldrene at den som fører tilsynet, utfører oppgaven på en lite egnet måte, har man som foreldre full rett til å ta dette oppmed kommunen. Kommunen plikter da å undersøke saken, og eventuelt ta det skritt som er nødvendig for å rette på forholdet. * Når kommunen fører tilsyn, er det utøvelse av offentlig myndighet. Det betyr at kommunen er bundet av reglene i forvaltningsloven. * Når den private hjemmeundervisningen ikke er lovlig, fordi kommunen som tilsynsmyndighet mener at opplæringen i hjemmet ikke er tilsvarende den grunnskoleopplæringen som blir gitt i offentlige skoler, skal kommunen fatte et enkeltvedtak om dette. * Foreldrene skal gis anledning til å uttale seg før vedtak fattes. Hvis barnet er over 15 år, skal barnet selv også ha anledning til å uttale seg. Videre skal kommunen passe på at også yngre barn får gitt sitt syn i saken. * Kommunen skal kreve at barnet starter på skolen. Vedtaket er underlagt reglene i forvaltningslovens kapittel IV-VI, og kan påklages til fylkesmannen, jf. opplæringsloven §15-2. * Dersom barnet likevel ikke møter på skolen, kan foreldrene eller andre som har omsorg for barnet straffes med bøter etter opplæringsloven § 2-1 siste ledd. |

|  |
| --- |
| 6. Gjennomføring av tilsyn ved privat hjemmeundervisning |
| Tilsynet vil kunne praktiseres ved:   * Kartleggingsprøver * Samtale/muntlige prøver * Skriftlige prøver i aktuelle fag/fagområder * Vurdering av ulike elevarbeider * Samtale med foresatte * Innkalling til særskilte prøver   Tilsynslærer skal skrive rapport etter gjennomføring av tilsyn med kopi til foresatte. |